ཕྱི་ལོ་༢༠༠༨ལོའི་ཕྱི་ཟླ་གསུམ་པའི་ནང་བོད་ཀྱི་རྒྱལ་ས་ལྷ་སའི་ནང་ནས་འགོ་བཙུགས་ཏེ།བོད་ས་ཡོངས་རྫོགས་ཀྱི་ནང་བོད་མི་རྣམས་ཀྱིས་རྒྱ་ནག་གཞུང་ལ་ཞི་བའི་ངོ་རྒོལ་སྒེར་ལངས་ཀྱི་ལས་འགུལ་ཁྱབ་གདལ་དུ་སོང་པ་དེའི་འགོ་ཁྲིད་གཙོ་བོ་དེ་ཡིན་ཞེས།རྒྱ་ནག་གཞུང་གིས་གདན་ས་ཆེན་པོ་འབྲས་སྤུངས་དགོན་པའི་དགེ་འདུན་པ་དཀོན་མཆོག་ཉི་མ་ལགས་སུ་ནག་ཉེས་བཙུགས་ཏེ།ལོ་དེའི་ཕྱི་ཟླ་བཞི་པའི་ནང་དོ་དམ་བྱས་པ་དང་།ལོ་ངོ་གཉིས་ཀྱི་མཇུག་ཏུ།ཁོང་ལ་ལོ་ཉི་ཤུའི་རིང་བཙོན་འཇུག་གི་ཁྲིམས་ཐག་བཅད་པ་ཡིན་ལུགས་གསལ་བསྒྲགས་བྱས་པ་ནས་བཟུང་།ཁོང་གར་སོང་ཆ་མེད་དུ་གྱུར་ཡོད་པའི་སྐོར་རྒྱལ་སྤྱིའི་གསར་ལམ་ཁག་ཏུ་ཐོན་པའི་གནས་ཚུལ་རྣམས་བྱང་ཆུབ་སྒྲོལ་མས་ཕྱོགས་བསྒྲིགས་ཀྱིས་སྙན་སྒྲོན་ཞུས་པ་ཞིག་གསན་གྱི་རེད།